CELEX: 32004R1117
Language: sl
Date: 2004-06-16 00:00:00
Title: Uredba Komisije (ES) št. 1117/2004 z dne 16. junija 2004 o določitvi menjalnega tečaja za leto 2004 za nekatere neposredne pomoči in ukrepe strukturne ali okoljske narave na Češkem, v Estoniji, na Cipru, v Latviji, Litvi, na Madžarskem, Malti, Poljskem, v Sloveniji in Slovaški

17.6.2004   
            
            
               SL
            
            
               Uradni list Evropske unije
            
            
               L 217/8
            
         
      UREDBA KOMISIJE (ES) št. 1117/2004
   z dne 16. junija 2004
   o določitvi menjalnega tečaja za leto 2004 za nekatere neposredne pomoči in ukrepe strukturne ali okoljske narave na Češkem, v Estoniji, na Cipru, v Latviji, Litvi, na Madžarskem, Malti, Poljskem, v Sloveniji in Slovaški
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Komisije (ES) št. 751/2004 z dne 22. aprila 2004 o določitvi nekaterih datumov uveljavitve menjalnega tečaja za leto 2004 za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško ob njihovem vstopu v Evropsko unijo (1), in zlasti drugega odstavka člena 1 Uredbe,
   ob upoštevanju naslednjega:
   
               (1)
            
            
               V skladu s členom 1 Uredbe (ES) št. 751/2004 je datum uveljavitve menjalniškega tečaja za leto 2004 na Češkem, v Estoniji, na Cipru, v Latviji, Litvi, na Madžarskem, Malti, Poljskem, v Sloveniji in Slovaški za namene menjave določenih zneskov v nacionalne valute datum začetka veljavnosti Pristopne pogodbe iz leta 2003. Menjalni tečaj, ki se uprablja, se sklada s povprečjem pro rata temporis tečajev, ki se uporabljajo v koledarskem mesecu pred datumom uveljavitve.
            
         
               (2)
            
            
               Pristopna pogodba iz leta 2003 je začela veljati 1. maja 2004.
            
         
               (3)
            
            
               Menjalni tečaj za leto 2004 za zadevne zneske in pomoči je zato treba določiti v skladu s povprečjem pro rata temporis tečajev, ki so bili v uporabi aprila 2004 –
            
         SPREJELA NASLEDNJO UREDBO:
   Člen 1
   Za leto 2004 se menjalni tečaji v Prilogi na Češkem, v Estoniji, na Cipru, v Latviji, Litvi, na Madžarskem, Malti, Poljskem, v Sloveniji in Slovaški uporabijo za naslednje zneske:
   
               (a)
            
            
               zneski strukturne in okoljske narave iz člena 4(2) Uredbe Komisije (ES) št. 2808/98 (2),
            
         
               (b)
            
            
               zneski premij in plačil v sektorju govejega in telečjega mesa, predvideni v členih 4, 5, 6, 11, 13 in 14 Uredbe Sveta (ES) št. 1254/1999 (3),
            
         
               (c)
            
            
               zneski premij in plačil v sektorju ovčjega in kozjega mesa, predvideni v členih 4, 5 in 11 Uredbe Sveta (ES) št. 2529/2001 (4),
            
         
               (d)
            
            
               pomoč za hranilne kulture, predvidena v poglavju 5 naslova 4 Uredbe Sveta (ES) št. 1782/2003 (5).
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. junija 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 118, 23.4.2004, str. 19.
   
      (2)  UL L 349, 24.12.1998, str. 36.
   
      (3)  UL L 160, 26.6.1999, str. 21.
   
      (4)  UL L 341, 22.12.2001, str. 3.
   
      (5)  UL L 270, 21.10.2003, str. 1.
   
      PRILOGA
      Menjalni tečaji iz člena 1
      
                  1 evro = (povprečje 1.4.2004-30.4.2004)
               
            
                  0,586276
               
               
                  ciprski funt
               
            
                  32,531
               
               
                  češka krona
               
            
                  15,6466
               
               
                  estonska krona
               
            
                  250,183
               
               
                  madžarski forint
               
            
                  3,45277
               
               
                  litvanski litas
               
            
                  0,650773
               
               
                  latvijski lats
               
            
                  0,42512
               
               
                  malteška lira
               
            
                  4,75404
               
               
                  poljski zlot
               
            
                  238,438
               
               
                  slovenski tolar
               
            
                  40,1304
               
               
                  slovaška krona